pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- รัฐบาลเร่งปรับปรุงคุณภาพตัวแทนประกัน
วันอังคารที่ 7 สิงหาคม 2561
รัฐบาลเร่งปรับปรุงคุณภาพตัวแทนประกัน
รัฐบาลเร่งกํากับดูแลคุณภาพตัวแทนและนายหน้าประกันภัยที่มีอยู่กว่า 500,000 ราย เพื่อรักษามาตรฐานจรรยาบรรณและเพิ่มความปลอดภัยแก่ผู้ใช้บริการ โดยในช่วงครึ่งปีแรกได้เพิกถอนใบอนุญาตตัวแทนที่กระทําผิดกฎหมาย
อาทิตย์ที่ 5 ส.ค.61
รัฐบาลเร่งปรับปรุงคุณภาพตัวแทนประกัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งกํากับดูแลคุณภาพตัวแทนและนายหน้าประกันภัยที่มีอยู่กว่า 500,000 ราย เพื่อรักษามาตรฐานจรรยาบรรณและเพิ่มความปลอดภัยแก่ผู้ใช้บริการ โดยในช่วงครึ่งปีแรกได้เพิกถอนใบอนุญาตตัวแทนที่กระทําผิดกฎหมาย เช่น รับเบี้ยจากผู้เอาประกันแต่ไม่ได้นําส่งบริษัท ปลอมลายมือชื่อและแก้ไขข้อมูลผู้เอาประกัน เป็นต้น พร้อมทั้งควบคุมให้ปฏิบัติต่อลูกค้าอย่างเป็นธรรมและโปร่งใส ให้บริษัทประกันภัยมีส่วนในการกํากับดูแลเพื่อปิดช่องว่างการเสนอขายที่ไม่ถูกต้อง ตลอดจนจัดการอบรม สอบ และขอต่ออายุใบอนุญาตเป็นตัวแทนหรือนายหน้าประกันภัยอย่างเข้มข้น ทั้งนี้ ประชาชนสามารถตรวจสอบสถานะของนายหน้าประกันภัยได้ทางเว็บไซต์ www.oic.or.th หรือสายด่วน 1186
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. เผยคณะกรรมการ ศบค. พร้อมรับฟังข้อร้องเรียน ข้อเสนอแนะจากกลุ่มกิจการ/กิจกรรม สำหรับการผ่อนปรนมาตรการระยะที่ 2
วันอังคารที่ 12 พฤษภาคม 2563
โฆษก ศบค. เผยคณะกรรมการ ศบค. พร้อมรับฟังข้อร้องเรียน ข้อเสนอแนะจากกลุ่มกิจการ/กิจกรรม สําหรับการผ่อนปรนมาตรการระยะที่ 2
โฆษก ศบค. เผยคณะกรรมการ ศบค. พร้อมรับฟังข้อร้องเรียน ข้อเสนอแนะจากกลุ่มกิจการ/กิจกรรม สําหรับการผ่อนปรนมาตรการระยะที่ 2
วันนี้ (12 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเซียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค.ชี้แจงการผ่อนปรนมาตรการระยะที่ 2 ในการถ่ายทํารายการโทรทัศน์ ว่ายังไม่ได้เป็นข้อยุติ สําหรับการแถลงวานนี้ถึงการอนุญาตให้รวมกลุ่มถ่ายทํารายการได้ไม่เกิน 5 คน นั้น ยังเป็นเพียงร่างข้อเสนอเท่านั้น คณะกรรมการ ศบค. พร้อมรับฟังข้อร้องเรียน ข้อเสนอแนะ จากกลุ่มกิจการ/กิจกรรมเหล่านี้ โดยสามารถเสนอผ่านที่จุดรับเรื่องสํานักงานปลัดสํานักนายกรัฐมนตรี
นอกจากนี้ โฆษก ศบค.ยังกล่าวถึงการประเมินสถานการณ์การระบาดรอบ 2 หลังการผ่อนปรนมาตรการและประชาชนเริ่มกลับมาใช้ชีวิตตามปกตินั้น โดยชี้แจงว่า ศบค. ได้มีการประชุมปรึกษาอย่างต่อเนื่อง โดยยึดหลักสาธารณสุขเป็นตัวนําควบคู่ไปกับภาคเอกชนและภาครัฐที่ดูในเรื่องของเศรษฐกิจและสังคม เป็นเรื่องที่ละเอียดอ่อนของชุดข้อมูลต่าง ๆ ยืนยันว่าจะทําให้ดีที่สุด และเมื่อทั้งภาครัฐและเอกชนได้ร่วมกันออกมาตรการต่าง ๆ ออกมาแล้ว สิ่งสําคัญที่จะขาดไม่ได้คือความร่วมมือจากส่วนของภาคประชาชน หากมีความร่วมมืออย่างดี ผลในเชิงบวกก็จะเกิดขึ้นตาม
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมสรรพากรแจ้งบริษัทหรือห้างหุ้นส่วนนิติบุคคล บันทึกข้อมูลลูกจ้างผู้สูงอายุที่ใช้สิทธิหักรายจ่ายบนระบบแจ้งการใช้สิทธิจ้างงานผู้สูงอายุ ภายใน 30 พฤษภาคม 2561
วันจันทร์ที่ 30 เมษายน 2561
กรมสรรพากรแจ้งบริษัทหรือห้างหุ้นส่วนนิติบุคคล บันทึกข้อมูลลูกจ้างผู้สูงอายุที่ใช้สิทธิหักรายจ่ายบนระบบแจ้งการใช้สิทธิจ้างงานผู้สูงอายุ ภายใน 30 พฤษภาคม 2561
บริษัทหรือห้างหุ้นส่วนนิติบุคคลที่จ้างผู้สูงอายุที่มีอายุ 60 ปีบริบูรณ์ขึ้นไปเข้าทํางานที่เข้าเงื่อนไขการได้รับสิทธิประโยชน์ทางภาษี และมีรอบระยะเวลาบัญชีสิ้นสุดวันที่ 31 ธันวาคม 2560
ตามที่กรมสรรพากรได้กําหนดสิทธิประโยชน์ทางภาษี ตามมาตรการเพื่อส่งเสริมการจ้างงานผู้สูงอายุ โดยให้ยกเว้นภาษีเงินได้เป็นจํานวนร้อยละหนึ่งร้อย ให้แก่บริษัทหรือห้างหุ้นส่วนนิติบุคคล สําหรับรายจ่ายที่จ่ายเป็นค่าจ้างผู้สูงอายุที่มีอายุ 60 ปีบริบูรณ์ขึ้นไปเข้าทํางาน ทั้งนี้ ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 639) พ.ศ. 2560 และประกาศอธิบดีกรมสรรพากรเกี่ยวกับภาษีเงินได้ (ฉบับที่ 290) เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ของบริษัทหรือห้างหุ้นส่วนนิติบุคคล สําหรับเงินได้เท่าที่ได้จ่ายเป็นค่าใช้จ่ายในการจ้างงานผู้สูงอายุที่มีอายุหกสิบปีขึ้นไป ได้กําหนดให้บริษัทหรือห้างหุ้นส่วนนิติบุคคลต้องแจ้งข้อมูลของผู้สูงอายุ ซึ่งบริษัทหรือห้างหุ้นส่วนนิติบุคคลจะนํามาใช้สิทธิยกเว้นภาษีเงินได้ สําหรับรายจ่ายที่ได้จ่ายเป็นค่าใช้จ่ายในการจ้างงานผู้สูงอายุในแต่ละรอบระยะเวลาบัญชีต่ออธิบดีกรมสรรพากรภายใน 150 วัน นับแต่วันสุดท้ายของรอบระยะเวลาบัญชีโดยแจ้งผ่านระบบเครือข่ายอินเทอร์เน็ตทางเว็บไซต์ของกรมสรรพากร นั้น
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร กล่าวว่า “บริษัทหรือห้างหุ้นส่วนนิติบุคคลที่จ้างผู้สูงอายุที่มีอายุ 60 ปีบริบูรณ์ขึ้นไปเข้าทํางานที่เข้าเงื่อนไขการได้รับสิทธิประโยชน์ทางภาษี และมีรอบระยะเวลาบัญชีสิ้นสุดวันที่ 31 ธันวาคม 2560 ให้บันทึกแจ้งข้อมูลลูกจ้างผู้สูงอายุภายในวันที่ 30 พฤษภาคม 2561 บนเว็บไซต์กรมสรรพากร www.rd.go.th ภายใต้เมนู e – SERVICES หัวข้อ แจ้งการใช้สิทธิจ้างงานผู้สูงอายุ หากไม่แจ้งข้อมูลภายในกําหนดเวลาดังกล่าว จะไม่สามารถใช้สิทธิประโยชน์ทางภาษีหักรายจ่ายค่าจ้างผู้สูงอายุ 2 เท่าตามที่กฎหมายกําหนดได้”
หากมีข้อสงสัยเกี่ยวกับมาตรการภาษีเพื่อส่งเสริมการจ้างงานผู้สูงอายุ สามารถสอบถามเพิ่มเติมได้ที่ศูนย์สารนิเทศสรรพากร โทร. 1161 หรือหากมีปัญหาเกี่ยวกับการใช้งานระบบ สอบถามได้ที่กองเทคโนโลยีสารสนเทศ กรมสรรพากร โทร. 0 2272 8743 หรือ โทร. 0 2272 8804
รัฐบาลไทย-ข่าวทำเนียบรัฐบาล-“ยุติธรรม” หารือคณะทำงานกำหนดหลักสูตรการอบรมผู้ทำหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา ครั้งที่ ๑/๒๕๖๒
วันพุธที่ 6 มีนาคม 2562
“ยุติธรรม” หารือคณะทํางานกําหนดหลักสูตรการอบรมผู้ทําหน้าที่นักจิตวิทยา หรือนักสังคมสงเคราะห์ตามประมวลกฎหมายวิธีพิจารณาความอาญา ครั้งที่ ๑/๒๕๖๒
พันตํารวจโทพงษ์ธร ธัญญสิริ รองปลัดกระทรวงยุติธรรม เป็นประธานการประชุมคณะทํางานกําหนดหลักสูตรการอบรมผู้ทําหน้าที่นักจิตวิทยาหรือนักสังคมสงเคราะห์ตามประมวลกฎหมายวิธีพิจารณาความอาญา ครั้งที่ ๑/๒๕๖๒
ในวันพุธที่ ๖ มีนาคม ๒๕๖๒ เวลา ๑๐.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พันตํารวจโทพงษ์ธร ธัญญสิริ รองปลัดกระทรวงยุติธรรม
เป็นประธานการประชุมคณะทํางานกําหนดหลักสูตรการอบรมผู้ทําหน้าที่นักจิตวิทยา
หรือนักสังคมสงเคราะห์ตามประมวลกฎหมายวิธีพิจารณาความอาญา ครั้งที่ ๑/๒๕๖๒
เพื่อพิจารณาร่างประกาศกระทรวงยุติธรรม เรื่อง กําหนดหลักสูตรการอบรมผู้ทําหน้าที่นักจิตวิทยา
หรือนักสังคมสงเคราะห์ตามประมวลกฎหมายวิธีพิจารณาความอาญา
โดยที่ประชุมได้ร่วมพิจารณาร่างประกาศฯ ดังกล่าว เพื่อกําหนดหลักสูตรการอบรม
ผู้ทําหน้าที่นักจิตวิทยาหรือนักสังคมสงเคราะห์ตามประมวลกฎหมายวิธีพิจารณาความอาญา
เพื่อให้หน่วยงานของรัฐหรือเอกชนที่เกี่ยวข้องใช้เป็นมาตรฐานในการจัดการอบรมต่อไป
โดยมี ผู้แทนสถาบันพระประชาบดี กระทรวงการพัฒนาสังคมและความมั่นคงของมนุษย์
กระทรวงสาธารณสุข สํานักงานตํารวจแห่งชาติ สภาวิชาชีพสังคมสงเคราะห์
สภาสังคมสงเคราะห์แห่งประเทศไทย ในพระบรมราชูปถัมภ์ สมาคมนักจิตวิทยาคลินิกไทย
สมาคมนักสังคมสงเคราะห์แห่งประเทศไทย สมาคมแนะแนวแห่งประเทศไทย กรมราชทัณฑ์
กรมพินิจและคุ้มครองเด็กและเยาวชน สํานักงานกิจการยุติธรรม
และกองกฎหมาย สํานักงานปลัดกระทรวงยุติธรรม
รวมทั้งผู้ที่เกี่ยวข้อง เข้าร่วมฯ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เตรียมขายทอดตลาดทรัพย์ประเภทอากาศยาน เครื่องบินแอร์บัส
วันพฤหัสบดีที่ 31 สิงหาคม 2560
กระทรวงยุติธรรม โดยกรมบังคับคดี เตรียมขายทอดตลาดทรัพย์ประเภทอากาศยาน เครื่องบินแอร์บัส
นางสาวรื่นวดี สุวรรณมงคล อธิบดีกรมบังคับคดี แถลงข่าวการขายทอดตลาดทรัพย์ประเภทอากาศยาน เครื่องบินแอร์บัส
เมื่อวันพฤหัสบดีที่ ๓๑ สิงหาคม ๒๕๖๐ เวลา ๑๐.๐๐ น.
ณ หลุมจอดเครื่องบินที่ ๑๐๔ ท่าอากาศยานดอนเมือง กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
แถลงข่าวการขายทอดตลาดทรัพย์ประเภทอากาศยาน เครื่องบินแอร์บัส
AIRBUS COMPANY ๑, Round-point Maurice Bellonte,Blagnac-FRANCE A๓๑๐ – ๒๒๒
สัญชาติและเครื่องหมายทะเบียน HS – PCC จํานวน ๑ ลํา
ของสํานักงานบังคับคดีแพ่งกรุงเทพมหานคร ๑ กรมบังคับคดี
เพื่อประชาสัมพันธ์เชิญชวนให้ผู้สนใจเข้าร่วมประมูลทรัพย์ ซึ่งมีราคาประมูลเริ่มต้นที่ ๓๐ ล้านบาท
โดยทรัพย์ดังกล่าวเป็นทรัพย์ในคดีแพ่งของ บริษัท เอเชีย คอนเน็กซ์ แอร์ไลน์ จํากัด
ที่ศาลมีคําพิพากษาคดีในปี ๒๕๕๗ และทําการยึดทรัพย์เมื่อต้นปี ๒๕๕๙
ซึ่งถือเป็นครั้งแรกของประเทศไทยที่มีการขายทอดตลาดประเภทเครื่องบิน
ทั้งนี้ มีกําหนดขายทอดตลาดอากาศยานทั้งสิ้นจํานวน ๖ นัด
เริ่มขายนัดแรกในวันที่ ๖ กันยายน ๒๕๖๐ ณ หลุมจอดเครื่องบินที่ ๑๐๔ ท่าอากาศยานดอนเมือง กรุงเทพฯ
โดยสํานักงานบังคับคดีแพ่งกรุงเทพมหานคร ๑ กรมบังคับคดี
รัฐบาลไทย-ข่าวทำเนียบรัฐบาล-รัฐบาลเตรียมจัดนิทรรศการเสมือนจริง “เย็นศิระ เพราะพระบริบาล” ผ่านเว็บไซต์ เก็บบันทึกเรื่องราวประวัติศาสตร์กิจกรรมเชิดชูสถาบันพระมหากษัตริย์ไทย
วันศุกร์ที่ 19 พฤษภาคม 2560
รัฐบาลเตรียมจัดนิทรรศการเสมือนจริง “เย็นศิระ เพราะพระบริบาล” ผ่านเว็บไซต์ เก็บบันทึกเรื่องราวประวัติศาสตร์กิจกรรมเชิดชูสถาบันพระมหากษัตริย์ไทย
โฆษกประจําสํานักนายกรัฐมนตรีเผยภายหลังจากที่รัฐบาลได้จัดนิทรรศการ “เย็นศิระ เพราะพระบริบาล” บริเวณท้องสนามหลวง ตั้งแต่วันที่ 10 ก.พ.60 เป็นต้นมา มีจํานวนผู้เข้าชมแล้วกว่า 395,050 คน ซึ่งเป็นไปตามเป้าหมาย
วันนี้ (19 พ.ค. 60) พลโท สรรเสริญ แก้วกําเนิด โฆษกประจําสํานักนายกรัฐมนตรีเผยว่า ภายหลังจากที่รัฐบาลได้จัดนิทรรศการ “เย็นศิระ เพราะพระบริบาล” บริเวณท้องสนามหลวง ตั้งแต่วันที่ 10 ก.พ.60 เป็นต้นมา เพื่อเฉลิมพระเกียรติสถาบันพระมหากษัตริย์ที่ทรงเป็นศูนย์รวมจิตใจของคนไทยทั้งชาติ และน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ล่าสุดมีจํานวนผู้เข้าชม 395,050 คน ซึ่งเป็นไปตามเป้าหมาย และหลังจากนี้กรมศิลปากรจะใช้พื้นที่ภายในท้องสนามหลวงเป็นเส้นทางขนส่งวัสดุอุปกรณ์ เพื่อเร่งก่อสร้างพระเมรุมาศพร้อมสิ่งปลูกสร้างประกอบพระเมรุมาศให้แล้วเสร็จตามกําหนด
รัฐบาลจึงได้ปิดให้เข้าชมนิทรรศการดังกล่าว ตั้งแต่วันที่ 16 พ.ค.60 ที่ผ่านมา โดยจะจัดทํานิทรรศการในรูปแบบเสมือนจริง (Visual Exhibition) ผ่านทางเว็บไซต์ เย็นศิระ เพราะพระบริบาลภายในวันที่ 1 มิ.ย.60 เพื่อจําลองบรรยากาศของนิทรรศการที่จัดแสดง ณ ท้องสนามหลวง รวมทั้งผู้เข้าชมและประมวลภาพกิจกรรมต่าง ๆ จนถึงงานพระราชพิธีถวายพระเพลิงพระบรมศพ ให้ประชาชนได้เข้าชมและเรียนรู้เรื่องราวของสถาบันพระมหากษัตริย์ไทยได้ทุกที่ ทุกเวลา รวมทั้งเก็บบันทึกไว้เป็นประวัติศาสตร์ให้แก่คนรุ่นหลังได้ศึกษาต่อไป
.....................
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีระบุการปรองดองเป็นความร่วมมือของคนไทยทุกคน รัฐบาลมีหน้าที่เพียงอำนวยความสะดวก
วันอังคารที่ 18 กรกฎาคม 2560
นายกรัฐมนตรีระบุการปรองดองเป็นความร่วมมือของคนไทยทุกคน รัฐบาลมีหน้าที่เพียงอํานวยความสะดวก
นายกรัฐมนตรีระบุการปรองดองเป็นความร่วมมือของคนไทยทุกคน รัฐบาลมีหน้าที่เพียงอํานวยความสะดวก
วันนี้ (18 กรกฎาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีฝ่ายการเมืองออกมาระบุถึงการปรองดองไม่สําเร็จรัฐบาลต้องรับผิดชอบว่า การปรองดองเป็นความร่วมมือของคนทุกฝ่าย ทุกระดับ ทุกพรรคการเมือง คนไทยทุกคนทั้งประเทศต้องร่วมกันรับผิดชอบ รัฐบาลมีหน้าที่เพียงอํานวยความสะดวก ไม่สามารถบังคับได้ ซึ่งที่ผ่านมาหัวข้อการปรองดองทั้ง 10 ประเด็น มีความร่วมมือกันเป็นอย่างดี ขึ้นอยู่กับว่าจะนําประเด็นดังกล่าวมาทําให้เกิดเป็นรูปธรรม และชัดเจนได้อย่างไร
------------------------------------------------
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ เตรียมพร้อมอำนวยความสะดวกปลอดภัยช่วงเทศกาลปีใหม่ 2561
วันศุกร์ที่ 15 ธันวาคม 2560
รถไฟฟ้าแอร์พอร์ต เรล ลิงก์ เตรียมพร้อมอํานวยความสะดวกปลอดภัยช่วงเทศกาลปีใหม่ 2561
นายวิสุทธิ์ จันมณี กรรมการและรักษาการกรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่า ในช่วงเทศกาลปีใหม่ 2561 ระหว่างวันที่ 28 ธันวาคม 2560 - 2 มกราคม 2561
รฟฟท. ได้เตรียมมาตรการอํานวยความสะดวกปลอดภัยแก่ผู้โดยสารที่ใช้บริการรถไฟฟ้าแอร์พอร์ต เรล ลิงก์ ตามนโยบายของกระทรวงคมนาคม ดังนี้
1. ด้านการอํานวยความสะดวก จัดจุดบริการเชื่อมต่อระบบขนส่งสาธารณะ (TAXI STAND) ณ สถานีรถไฟฟ้าพญาไท และมักกะสัน จัดตั้งศูนย์ประสานงานอํานวยการและติดตามสถานการณ์อย่างใกล้ชิด ณ ห้องควบคุมการเดินรถไฟฟ้า ศูนย์ซ่อมบํารุงคลองตัน
2. ด้านการรักษาความปลอดภัย จัดทําประกาศ และแจ้งข้อมูลด้านความปลอดภัยในการโดยสารระบบรถไฟฟ้า ขอกําลังเจ้าหน้าที่ตํารวจรถไฟเพื่อสนับสนุนการปฏิบัติหน้าที่ของพนักงานรักษาความปลอดภัย และเจ้าหน้าที่ประจําสถานี ตรวจความพร้อมของพนักงานควบคุมรถไฟฟ้าทุกคนก่อนปฏิบัติหน้าที่ กําชับให้เจ้าหน้าที่ตรวจวัดแอลกอฮอล์บุคคลที่มีอาการมึนเมาในสถานีรถไฟฟ้าที่มีผู้ใช้บริการเป็นจํานวนมาก ตรวจสอบระบบโทรทัศน์วงจรปิด (CCTV) ให้พร้อมใช้งานตลอดเวลา กําหนดวัตถุต้องห้ามนําเข้าในระบบรถไฟฟ้า ได้แก่ อาวุธของมีคม ลูกโป่ง พลุดอกไม้ไฟ และวัตถุที่จะทําให้เกิดประกายไฟ
3. ด้านความมั่นคง จัดชุดตรวจผสม ประกอบด้วย เจ้าหน้าที่ รฟฟท. พนักงานรักษาความปลอดภัยตํารวจรถไฟ เจ้าหน้าที่ชุดสุนัขทหาร (K9) กรมการสัตว์ทหารบก และกองพันทหารสื่อสารที่ 12 ตรวจสอบพื้นที่และอํานวยความสะดวก ปลอดภัยผู้โดยสาร ให้ฝ่ายปฏิบัติการเดินรถไฟฟ้าทบทวนการทํางานด้านความปลอดภัยเกี่ยวกับวัตถุต้องสงสัย โดยให้เจ้าหน้าที่ตรวจสอบกระเป๋า กล่อง หีบห่อ หรือสัมภาระที่วางทิ้งไว้แบบผิดสังเกต และระมัดระวังบุคคลภายนอกที่อาจแปลกปลอมเข้าในบริเวณพื้นที่ปฏิบัติงาน หรือพื้นที่สถานีรถไฟฟ้า โดย รฟฟท. จะจัดพิธีปล่อยแถวชุดตรวจผสม เพื่อปฏิบัติหน้าที่อํานวยความสะดวกปลอดภัยให้แก่ผู้โดยสารรถไฟฟ้า ในวันที่ 28 ธันวาคม 2560
นอกจากนี้ รฟฟท. ได้ขยายเวลาให้บริการรถไฟฟ้า ในวันที่ 31 ธันวาคม 2560 จากเดิมให้บริการถึงเวลา 24.00 น. ขยายบริการถึงเวลา 02.00 น. ของวันที่ 1 มกราคม 2561 เพื่ออํานวยความสะดวกแก่ผู้โดยสารรถไฟฟ้าที่จะเดินทางไปร่วมกิจกรรมสวดมนต์ข้ามปีตามวัดหลวง หรือวัดต่าง ๆ ในกรุงเทพมหานคร ทั้งนี้ สามารถสอบถามรายละเอียดข้อมูลเพิ่มเติมได้ที่ Call Center 1690 หรือ Facebook : AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-กรุงไทยแจ้งปิดสาขาสี่แยกราชวงศ์ 14 วัน หลังพนักงานติดเชื้อโควิด-19
วันพฤหัสบดีที่ 2 เมษายน 2563
กรุงไทยแจ้งปิดสาขาสี่แยกราชวงศ์ 14 วัน หลังพนักงานติดเชื้อโควิด-19
ตามที่ธนาคารกรุงไทย ได้รับแจ้งว่าพนักงานที่ปฏิบัติงานที่สาขาสี่แยกราชวงศ์ มีอาการป่วยเป็นไข้และได้หยุดปฏิบัติงานระหว่างวันที่ 26-27 มีนาคม 2563 หลังพบปะกับเพื่อนเมื่อวันที่ 21 มีนาคม 2563
ตามที่ธนาคารกรุงไทย ได้รับแจ้งว่าพนักงานที่ปฏิบัติงานที่สาขาสี่แยกราชวงศ์ มีอาการป่วยเป็นไข้และได้หยุดปฏิบัติงานระหว่างวันที่ 26-27 มีนาคม 2563 หลังพบปะกับเพื่อนเมื่อวันที่ 21 มีนาคม 2563 และต่อมาทราบว่าเพื่อนติดเชื้อไวรัสโควิด-19 พนักงานรายดังกล่าวจึงได้เฝ้าสังเกตอาการ และได้พบแพทย์เพื่อตรวจหาเชื้อที่โรงพยาบาล ซึ่งได้รับการยืนยันว่า มีเชื้อไวรัสโควิด-19 เมื่อวันที่ 1 เมษายน 2563 จึงได้หยุดปฏิบัติงานที่สาขาทันที
เพื่อความปลอดภัยของลูกค้า พนักงาน และเป็นไปตามมาตรการป้องกันไวรัสโควิด-19 ของธนาคาร รวมทั้งแนวทางปฏิบัติของกรมควบคุมโรค กระทรวงสาธารณสุข ธนาคารจึงหยุดให้บริการและปิดสาขาสี่แยกราชวงศ์เป็นระยะเวลา 14 วัน ระหว่างวันที่ 1-14 เมษายน 2563 และขณะนี้ได้ทําความสะอาด กําจัดเชื้อโรค อบโอโซน ตามมาตรฐานโรงพยาบาลเรียบร้อยแล้ว โดยจะเปิดให้บริการตามปกติในวันที่ 15 เมษายน 2563 รวมทั้งให้พนักงานทุกคนที่ปฏิบัติงานที่สาขาดังกล่าวหยุดปฏิบัติงาน ควบคุมตัวเองที่สถานพักอาศัยอย่างเคร่งครัด และตรวจหาเชื้อ เนื่องจากพนักงานรายดังกล่าว ปฏิบัติหน้าที่ในตําแหน่งผู้รักษาเงิน จึงไม่ได้สัมผัสหรือใกล้ชิดกับลูกค้าโดยตรง ประกอบกับธนาคารได้ปฏิบัติตามมาตรฐานเรื่องของการรักษาระยะห่างทางสังคม และให้พนักงานทุกคนสวมหน้ากากอนามัยระหว่างให้บริการลูกค้า อย่างไรก็ตาม ธนาคารขอให้ลูกค้าที่ได้ใช้บริการที่สาขาสี่แยกราชวงศ์ในช่วง 14 วันที่ผ่านมา เฝ้าสังเกตอาการตนเอง และอยู่ในที่พักอาศัย
ธนาคารให้ความสําคัญอย่างสูงสุดต่อความปลอดภัยและสุขภาพอนามัยของลูกค้าและพนักงาน โดยได้ดําเนินมาตรการต่างๆ ที่เกี่ยวข้องตามแนวทางของกระทรวงสาธารณสุข เพื่อเฝ้าระวัง ควบคุมการแพร่กระจายของไวรัสอย่างเคร่งครัด โดยได้รายงานเรื่องดังกล่าวกับหน่วยงานต่างๆที่เกี่ยวข้องเรียบร้อยแล้ว ทั้งนี้ลูกค้าสามารถใช้บริการได้ที่สาขาเยาวราช สาขาสําเพ็ง สาขาราชวงศ์
ฝ่ายกลยุทธ์การตลาด
โทร. 02 208 4174 8
รัฐบาลไทย-ข่าวทำเนียบรัฐบาล-บีโอไอจัดประชุมหารือร่วมกับหอการค้าต่างประเทศในประเทศไทย (BOI-JFCCT Consultative Meeting)
วันอังคารที่ 18 กุมภาพันธ์ 2563
บีโอไอจัดประชุมหารือร่วมกับหอการค้าต่างประเทศในประเทศไทย (BOI-JFCCT Consultative Meeting)
บีโอไอจัดประชุมหารือร่วมกับหอการค้าต่างประเทศในประเทศไทย (BOI-JFCCT Consultative Meeting)
เมื่อวันที่ 17 กุมภาพันธ์ 2563 บีโอไอจัดประชุมหารือร่วมกับหอการค้าต่างประเทศในประเทศไทย (BOI-JFCCT Consultative Meeting) เพื่อหารือแนวทางปรับปรุงสภาพแวดล้อมในการลงทุนของไทยให้น่าดึงดูดยิ่งขึ้น โดยมีนายกอบศักดิ์ ภูตระกูล รองเลขาธิการนายกรัฐมนตรีฝ่ายการเมืองเป็นประธาน ร่วมด้วยผู้บริหารบีโอไอและผู้แทนหอการค้าของประเทศต่างๆ ในไทยกว่า 40 หอการค้า ณ โรงแรมสุโกศล กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรี พร้อมร่วมมือกับอาเซียนและภาคีภายนอกผลักดันการค้าเสรี และรักษาเสถียรภาพทางการเงินของประเทศและของโลก
วันพุธที่ 14 พฤศจิกายน 2561
นายกรัฐมนตรี พร้อมร่วมมือกับอาเซียนและภาคีภายนอกผลักดันการค้าเสรี และรักษาเสถียรภาพทางการเงินของประเทศและของโลก
นายกรัฐมนตรี พร้อมร่วมมือกับอาเซียนและภาคีภายนอกผลักดันการค้าเสรี และรักษาเสถียรภาพทางการเงินของประเทศและของโลก
วันนี้ (14 พ.ย. 61) เวลา 12.30 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมหารือระหว่างผู้นําอาเซียนกับประธานาธิบดีสาธารณรัฐชิลี นายกรัฐมนตรีแคนาดา และกรรมการจัดการกองทุนการเงินระหว่างประเทศ (IMF) ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่าไทยยินดีที่แคนาดา ชิลี และกองทุนการเงินระหว่างประเทศ มาร่วมหารือกับอาเซียนในวันนี้ ในหัวข้อ “การค้าเสรีกับเศรษฐกิจโลก” ซึ่งเป็นเรื่องที่อาเซียนจําเป็นต้องหาแนวร่วมเพื่อสะท้อนท่าทีที่ชัดเจนในการไม่สนับสนุนนโยบายการกีดกันทางการค้าและร่วมกันสนับสนุนการค้าเสรีทุกระดับในเวทีต่างๆ เพื่อช่วยขับเคลื่อนเศรษฐกิจโลกให้เติบโตและสนับสนุนการพัฒนาต่อไป
ทั้งนี้ นายกรัฐมนตรีเห็นว่าการค้าเสรีและความร่วมมือระหว่างประเทศได้ช่วยขจัดความยากจนได้อย่างคืบหน้า เราควรร่วมมือกันทําให้การค้าเสรีและการรวมตัวทางเศรษฐกิจได้รับการสนับสนุนจากประชาชนในระยะยาว ประการแรก เราควรทําให้ประโยชน์จากความตกลงทางการค้า เช่น CPTPP และ RCEP กระจายไปสู่ประชาชนให้มากขึ้น และไม่กระจุกตัวอยู่ที่ธรุกิจขนาดใหญ่ ประการที่สอง จําเป็นต้องผลักดันวาระการพัฒนาที่ยั่งยืน 2030 เพื่อให้โลกาภิวัตน์ มีความเท่าเทียมมากขึ้น
นายกรัฐมนตรีกล่าวว่าไทยสนับสนุนการเพิ่มทุนให้แก่ IMF เพื่อให้มีเงินทุนเพียงพอที่จะรักษาความมั่นคงทางการเงินของโลก โดยเฉพาะในยุคที่ระบบดิจิทัลจะทําให้ความผันผวนข้ามพรมแดนได้รวดเร็วยิ่งขึ้น ด้วยความท้าทายในปัจจุบันและอนาคต การพัฒนาทุนมนุษย์เป็นทางออกของการพัฒนาที่ยั่งยืนเพื่อให้สามารถปรับตัวกับสภาพแวดล้อมใหม่ได้อย่างยืดหยุ่น ทั้งในด้านทักษะการทํางานและการดํารงชีวิตที่สมดุล
ในตอนท้าย นายกรัฐมนตรีย้ําว่าทุกฝ่ายควรร่วมมือกันเพื่อใช้ประโยชน์จากความก้าวหน้าทางเทคโนโลยี ความหลากหลายของประเทศสมาชิกอาเซียน และปริมาณประชากรในวัยหนุ่มสาว เพื่อเพิ่มพูนการค้าสินค้า พาณิชย์อิเล็กทรอนิกส์ และการแลกเปลี่ยนความรู้ ความคิดริเริ่มต่างๆ เกี่ยวกับนวัตกรรมทางเศรษฐกิจและสังคมให้มากขึ้น
รัฐบาลไทย-ข่าวทำเนียบรัฐบาล-กรมท่าอากาศยานหารือกับสายการบิน AirAsia (Malaysia) เปิดเส้นทางบินกัวลาลัมเปอร์ - ท่าอากาศยานหัวหิน
วันจันทร์ที่ 24 กรกฎาคม 2560
กรมท่าอากาศยานหารือกับสายการบิน AirAsia (Malaysia) เปิดเส้นทางบินกัวลาลัมเปอร์ - ท่าอากาศยานหัวหิน
นายดรุณ แสงฉาย อธิบดีกรมท่าอากาศยาน กระทรวงคมนาคม ประชุมร่วมกับ Mr.Dilhan Haradasa หัวหน้าฝ่ายการจัดการเส้นทางบินและกิจการกํากับดูแล สายการบิน AirAsia และคณะ เกี่ยวกับการเปิดทําการบินแบบประจําของสายการบิน AirAsia
เมื่อวันที่ 18 กรกฎาคม 2560 โดยมีผู้แทนกองส่งเสริมกิจการท่าอากาศยาน กรมท่าอากาศยาน (ทย.) ร่วมการประชุม ณ ห้องประชุม ทย.
ผู้บริหารสายการบิน AirAsia ได้เสนอแผนธุรกิจ และความเป็นไปได้ในการเปิดทําการบินแบบประจําจากกัวลาลัมเปอร์ (KUL) มาท่าอากาศยานหัวหิน (HHQ) โดยใช้เครื่องบินแบบ A320 ความจุจํานวน 180 ที่นั่ง เส้นทางกัวลาลัมเปอร์ - หัวหิน - กัวลาลัมเปอร์ สัปดาห์ละ 7 เที่ยว ทําการบินเข้า/ออก จากท่าอากาศยานหัวหิน เวลา 11.30 - 12.00 น. คาดว่าจะเริ่มทําการบินในเดือนพฤศจิกายน 2560
ทั้งนี้ สายการบิน AirAsia มีแผนเชื่อมต่อการคมนาคมขนส่งทางอากาศจากภูมิภาคเอเชียมาท่าอากาศยานหัวหิน โดยจะเปิดเส้นทางบินเพิ่มเติมในอนาคต เช่น เชียงใหม่ มาเก๊า สิงคโปร์ ปีนัง จาการ์ตา เดนปาซาร์ เป็นต้น
ในโอกาสนี้ ทย. ได้ให้ข้อมูลทางกายภาพเกี่ยวกับท่าอากาศยานหัวหิน และความพร้อมของสิ่งอํานวยความสะดวกต่าง ๆ ที่สามารถรองรับการเปิดบริการทําการบิน และขอให้ AirAsia จัดทําแผนดําเนินการในระยะ 3 และ 5 ปี เพื่อใช้เป็นข้อมูลประกอบการพิจารณาของภาครัฐสําหรับสนับสนุนความร่วมมือดังกล่าว รวมถึงประสานงานกับหน่วยงานอื่นที่เกี่ยวข้อง เพื่อให้ความร่วมมือเกิดขึ้นอย่างเป็นรูปธรรมและเกิดประโยชน์สูงสุด
รัฐบาลไทย-ข่าวทำเนียบรัฐบาล-สธ.ถ่ายโอน 2 รพ.สต. ให้อบต.ตะพง จ.ระยอง
วันพุธที่ 27 พฤศจิกายน 2562
สธ.ถ่ายโอน 2 รพ.สต. ให้อบต.ตะพง จ.ระยอง
กระทรวงสาธารณสุข ถ่ายโอนโรงพยาบาลส่งเสริมสุขภาพตําบลตะพง และโรงพยาบาลส่งเสริมสุขภาพตําบลบ้านยายดา ให้แก่องค์การบริหารส่วนตําบลตะพง จ.ระยอง ตามแผนกระจายอํานาจให้องค์กรปกครองส่วนท้องถิ่น ขณะนี้ถ่ายโอนแล้ว 57 แห่ง และปีนี้จะถ่ายโอนให้เทศบาลนครอีก 32 แห่ง
วันนี้ (27 พฤศจิกายน 2562) ที่สํานักงานสาธารณสุขจังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีลงนามการส่งมอบภารกิจสาธารณสุข ถ่ายโอนโรงพยาบาลส่งเสริมสุขภาพตําบลตะพง และตําบลบ้านยายดา ให้แก่องค์การบริหารส่วนตําบลตะพง อ.เมือง จ.ระยอง โดยมีรองผู้ว่าราชการจังหวัด นายแพทย์สาธารณสุขจังหวัด นายกองค์การบริหารส่วนตําบลตะพง ร่วมพิธี
ดร.สาธิตกล่าวว่า กระทรวงสาธารณสุข ได้ดําเนินการส่งมอบภารกิจสาธารณสุขให้กับองค์กรปกครองส่วนท้องถิ่น ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น (อปท.) พ.ศ.2542 โดยให้ อปท. มีอํานาจหน้าที่ในการจัดระบบบริการสาธารณะให้เป็นไปอย่างทั่วถึง สอดคล้อง เหมาะสมกับสภาพปัญหาและความต้องการของประชาชนในท้องถิ่น และเตรียมความพร้อม อปท. สนับสนุนแนะนําด้านการบริหาร เทคนิควิชาการ เพื่อให้ประชาชนมีคุณภาพชีวิตที่ดีขึ้น เข้าถึงบริการสาธารณะอย่างทั่วถึงและเป็นธรรม ประชาชนมีบทบาทในการตัดสินใจ การกํากับดูแลและการตรวจสอบ โดยกระทรวงสาธารณสุข ปรับบทบาทมาทําหน้าที่กํากับดูแลมาตรฐานของสถานบริการสาธารณสุขของอปท. มาตรฐานบุคลากรทางการแพทย์และสาธารณสุข พัฒนาศักยภาพของระบบบริการสาธารณสุข สนับสนุนให้เกิดบรรยากาศความร่วมมือและสัมพันธภาพที่ดี ในการบูรณาการการจัดบริการสาธารณสุขระหว่างหน่วยงานสาธารณสุขในพื้นที่ ร่วมกับอปท. (อบจ. เทศบาล และอบต.) โดยเฉพาะการจัดกิจกรรมเพื่อการสาธารณสุขของพื้นที่ อาทิ การส่งเสริมสุขภาพ การป้องกันโรค การควบคุมโรค การคุ้มครองผู้บริโภค และการจัดการปัจจัยสังคมที่มีผลกระทบต่อสุขภาพของประชาชนในชุมชนท้องถิ่น
ดร.สาธิตกล่าวต่อว่า จนถึงปัจจุบันได้ถ่ายโอนโรงพยาบาลส่งเสริมสุขภาพตําบลไปแล้ว 57 แห่ง ในปีนี้จะถ่ายโอนให้เทศบาลนครอีก 32 แห่ง เพราะเป็นท้องถิ่นขนาดใหญ่ มีศักยภาพสูง สามารถจัดบริการได้อย่างต่อเนื่อง และรองรับการเป็นหน่วยบริการปฐมภูมิ ส่วนอบต.หรือเทศบาลอื่นที่มีความพร้อม ก็สามารถขอรับโอนรพ.สต.ได้ เช่นกัน ซึ่งที่ผ่านมา อปท.ที่รับโอนจัดบริการไปแล้ว สามารถสนองตอบความต้องการประชาชนในพื้นที่ได้ดี
“หัวใจสําคัญของการกระจายอํานาจ ไม่ใช่เพียงแค่การกระจายอํานาจหรือมอบอํานาจและหน้าที่ให้แก่ชุมชนท้องถิ่น แต่เป็นการดําเนินการที่มุ่งให้อํานาจแก่ประชาชนหรือชุมชนในการบริหารปกครองตนเอง ปัญหาหรือความต้องการที่เกิดขึ้นในชุมชนจึงเป็นเรื่องที่ชุมชน จะต้องเป็นผู้ดําเนินการแก้ไขปัญหาและตอบสนองความต้องการภายใต้ทรัพยากรของท้องถิ่นเอง” รัฐมนตรีช่วยว่าการกระทรวงสาธารณสุขกล่าว
****************************************27พฤศจิกายน2562
รัฐบาลไทย-ข่าวทำเนียบรัฐบาล-นายกรัฐมนตรีเผยการตั้งคำถามประชาชนเพื่อรับฟังและนำความคิดเห็นมาบริหารราชการแผ่นดิน
วันอังคารที่ 21 พฤศจิกายน 2560
นายกรัฐมนตรีเผยการตั้งคําถามประชาชนเพื่อรับฟังและนําความคิดเห็นมาบริหารราชการแผ่นดิน
นายกรัฐมนตรีเผยการตั้งคําถามประชาชนเพื่อรับฟังและนําความคิดเห็นมาบริหารราชการแผ่นดิน
วันนี้ (21 พฤศจิกายน 2560) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีการตั้งคําถาม 6 ข้อเกี่ยวกับอนาคตทางการเมืองที่ให้ประชาชนช่วยกันแสดงความเห็นว่า จริง ๆ ต้องการรับฟังความคิดเห็นของประชาชนเพื่อนําข้อคิดเห็นต่าง ๆ มาใช้บริหารราชการแผ่นดิน ไม่ต้องการให้มีผลกระทบต่อส่วนอื่น ๆ ส่วนกรณีการใช้บัตรประจําประชาชน มายืนยันตัวบุคคลด้วยนั้น เป็นเรื่องของความสมัครใจที่ประชาชนจะตอบคําถามด้วยตัวเอง ซึ่งข้าราชการไม่สามารถบังคับมาได้ จึงขอความเป็นธรรมในเรื่องดังกล่าวด้วย สําหรับการตอบคําถาม 4 คําถามแรกจาก ประชาชน มีประชาชนตอบคําถามประมาณล้านกว่าคน และหนึ่งในการตอบคําถาม 4 คําถามแรกคือต้องการให้มีการปฏิรูประเทศ โดยรัฐบาลพร้อมรับฟังความคิดเห็นจากประชาชน และจะทําให้ประชาชนมีความเชื่อมั่นมากขึ้น พร้อมพยามปรับรูปแบบการทํางานตามที่ประชาชนต้องการ
---------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. จัดประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ ๑/๒๕๖๒
วันจันทร์ที่ 4 กุมภาพันธ์ 2562
กระทรวงยุติธรรม โดยสํานักงาน ป.ป.ส. จัดประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ ๑/๒๕๖๒
สํานักงาน ป.ป.ส. จัดประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ ๑/๒๕๖๒
ในวันจันทร์ที่ ๔ กุมภาพันธ์ ๒๕๖๒ เวลา ๑๓.๓๐ น.
ณ ห้องประชุมชิดชัย วรรณสถิตย์ สํานักงาน ป.ป.ส.
พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม
เป็นประธานการประชุมคณะอนุกรรมการขับเคลื่อนการแก้ไขปัญหายาเสพติด ครั้งที่ ๑/๒๕๖๒
เพื่อติดตามขับเคลื่อนผลการแก้ไขปัญหายาเสพติดเร่งด่วน ๓ เดือน
และเร่งดําเนินการลดจํานวนผู้เสพยาเสพติด
โดยใช้มาตรการเชิงรุกในการป้องกันและปราบปรามยาเสพติด
พร้อมทั้งประชาสัมพันธ์การแก้ไขปัญหายาเสพติดเพื่อสร้างการรับรู้ให้กับประชาชน
โดยมี นายวิทยา สุริยะวงค์ รองปลัดกระทรวงยุติธรรม
พร้อมด้วยนายนิยม เติมศรีสุข เลขาธิการ ป.ป.ส.
และคณะอนุกรรมการขับเคลื่อนการแก้ไขปัญหายาเสพติดจาก ๓๘ หน่วยงานภาคีที่เกี่ยวข้อง
จํานวนกว่า ๑๐๐ คน เข้าร่วมฯ